CELEX: 31992R2130
Language: el
Date: 1992-07-28 00:00:00
Title: Κανονισμός (ΕΟΚ) αριθ. 2130/92 της Επιτροπής της 28ης Ιουλίου 1992 για την τροποποίηση του κανονισμού (ΕΟΚ) αριθ. 1707/90 περί λεπτομερειών εφαρμογής του κανονισμού (ΕΟΚ) αριθ. 1796/81 στις εισαγωγές κονσερβών καλλιεργουμένων μανιταριών από τρίτες χώρες

Avis juridique important

|

31992R2130

Κανονισμός (ΕΟΚ) αριθ. 2130/92 της Επιτροπής της 28ης Ιουλίου 1992 για την τροποποίηση του κανονισμού (ΕΟΚ) αριθ. 1707/90 περί λεπτομερειών εφαρμογής του κανονισμού (ΕΟΚ) αριθ. 1796/81 στις εισαγωγές κονσερβών καλλιεργουμένων μανιταριών από τρίτες χώρες  

Επίσημη Εφημερίδα αριθ. L 213 της 29/07/1992 σ. 0022 - 0023 Φινλανδική ειδική έκδοση: Κεφάλαιο 3 τόμος 43 σ. 0169  Σουηδική ειδική έκδοση: Κεφάλαιο 3 τόμος 43 σ. 0169 

ΚΑΝΟΝΙΣΜΟΣ (ΕΟΚ) αριθ. 2130/92 ΤΗΣ ΕΠΙΤΡΟΠΗΣ  της 28ης Ιουλίου 1992  για την τροποποίηση του κανονισμού (ΕΟΚ) αριθ. 1707/90 περί λεπτομερειών εφαρμογής του κανονισμού (ΕΟΚ) αριθ. 1796/81 στις εισαγωγές κονσερβών καλλιεργουμένων μανιταριών από  τρίτες χώρεςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1569/92 (2), και  ιδίως το άρθρο 14 παράγραφος 3 και το άρθρο 15 παράγραφος 4,  τον κανονισμό (ΕΟΚ) αριθ. 1796/81 του Συμβουλίου της 30ής Ιουνίου 1981 περί μέτρων εφαρμοζομένων στις εισαγωγές κονσερβών καλλιεργουμένων μανιταριών του είδους Agaricus spp. που υπάγονται στους κωδικούς ΣΟ 0711 90 40, 2003 10 20 και 2003 10 30 (3), όπως  τροποποιήθηκε από τον κανονισμό (ΕΟΚ) αριθ. 1122/92 (4), και ιδίως το άρθρο 6,  Εκτιμώντας:  ότι το καθεστώς που θεσπίστηκε από τον κανονισμό (ΕΟΚ) αριθ. 1796/81 εφαρμόζεται για ετήσια ποσότητα εισαγωγών ορισμένων μεταποιημένων προϊόντων με βάση τα μανιτάρια- ότι η ποσότητα αυτή αφορά προϊόντα που υπάγονται σε πολλούς κωδικούς των κεφαλαίων 7  και 20 της συνδυασμένης ονοματολογίας- ότι είναι δυνατή, χωρίς να διακυβευθεί υλοποίηση του στόχου του μέτρου, σε περίπτωση ανάγκης, η αλλαγή του κωδικού ΣΟ για τα πιστοποιητικά εισαγωγής που εκδίδονται στα πλαίσια του κανονισμού (ΕΟΚ) αριθ. 1796/81,  μέσω ορισμένων διοικητικών εγγυήσεων-  ότι κατά συνέπεια πρέπει να τροποποιηθεί ο κανονισμός (ΕΟΚ) αριθ. 1707/90 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1123/92 (6)-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στον κανονισμό (ΕΟΚ) αριθ. 1707/90 παρεμβάλλεται το ακόλουθο άρθρο 5α:  "Άρθρο 5α  1. Ο δικαιούχος πιστοποιητικού εισαγωγής μπορεί να ζητήσει, μόνο μία φορά, τροποποίηση του κωδικού ΣΟ για τον οποίον έχει εκδοθεί το εν λόγω πιστοποιητικό με την επιφύλαξη της τηρήσεως των ακόλουθων διατάξεων:  α) η αίτηση της τροποποιήσεως του κωδικού ΣΟ αφορά αναγκαστικώς ένα των κωδικών ΣΟ που απαριθμούνται στον κανονισμό (ΕΟΚ) αριθ. 1796/81-  β) η αίτηση υποβάλλεται στην αρχή που έχει εκδώσει το πρωτότυπο πιστοποιητικό και από οποιοδήποτε απόσπασμα έχει εκδοθεί.  2. Ο οργανισμός που έχει εκδώσει το πρωτότυπο πιστοποιητικό το διατηρεί καθώς και οποιοδήποτε άλλο απόσπασμα και εκδίδει πιστοποιητικό αντικαταστάσεως και, ενδεχομένως, ένα ή περισσότερα αποσπάσματα αυτού του πιστοποιητικού αντικαταστάσεως.  3. Το πιστοποιητικό αντικαταστάσεως και, ενδεχομένως, το απόσπασμα ή τα αποσπάσματα:  - εκδίδονται για ποσότητα προϊόντος που αντιστοιχεί με τη μέγιστη διαθέσιμη ποσότητα σύμφωνα με το αντικατασταθέν πιστοποιητικό,  - αναγράφουν, στη θέση 20, τον αριθμό και, ενδεχομένως, την ημερομηνία του αντικατασταθέντος εγγράφου,  - αναγράφουν, στις θέσεις 13, 14 και 15 τα στοιχεία του εν λόγω νέου προϊόντος,  - αναγράφουν στη θέση 16 το νέο κωδικό ΣΟ,  - αναγράφουν, στις άλλες θέσεις, τα ίδια στοιχεία με εκείνα που περιλαμβάνονται στο αντικατασταθέν πιστοποιητικό, και ιδίως την ίδια ημερομηνία λήξεως.  4. Τα κράτη μέλη ανακοινώνουν αμέσως στην Επιτροπή τα στοιχεία όσον αφορά την αλλαγή του κωδικού ΣΟ για τα πιστοποιητικά εισαγωγής που έχουν εκδοθεί."  Άρθρο 2  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Ιουλίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 49 της 27. 2. 1986, σ. 1. (2) ΕΕ αριθ. L 166 της 20. 6. 1992, σ. 5. (3) ΕΕ αριθ. L 183 της 4. 7. 1981, σ. 1. (4) ΕΕ αριθ. L 117 της 1. 5. 1992, σ. 98. (5) ΕΕ αριθ. L 158 της 23. 6. 1990, σ. 34. (6) ΕΕ αριθ. L 117 της 1. 5. 1992,  σ. 100.